# FN’s verdensmål for bæredygtig udvikling

## Danmarks opfyldelse af verdensmålene på regeringsplan

*Formål*

At undersøge hvordan Danmark implementerer FN’s verdensmål for bæredygtig udvikling og undersøge, om vi har mål for hvor godt målene bliver opfyldt.

*Opgave*

Danmark har forpligtet sig til at implementere FN’s verdensmål. Regeringens handlingsplan for verdensmålene, <http://www.stm.dk/multimedia/2017_handlingsplan-for-fn-verdensmaalene.pdf>, angiver, hvordan Danmark vil bidrage til at målene bliver opfyldt.

Under Verdensmål 12 *Ansvarligt forbrug og produktion*, side 34, diskuteres bæredygtigt forbrug, og det nævnes at *Hver dansker forbruger ca. 20 ton [naturressourcer] pr. år. Danmark er blevet betydeligt bedre til at få værdi ud af naturressourcerne, og den udvikling forventes at fortsætte i de kommende år*.

* Forklar hvilke naturressourcer der indgår, og i hvilken form vi bruger dem.
* Forklar hvad det vil sige, at Danmark er blevet betydeligt bedre til at få værdi ud af naturressourcerne.
* Hvad menes der med sætningen *Danmark har som land med en stor økonomisk aktivitet et stort forbrug af naturressourcer?* Hvilke verdensmål skal i spil, hvis forbruget skal nedsættes?

To ministerier, Klima-, Energi- og Forsyningsministeriet (KEFM) og Miljø- og Fødevareministeriet (MF), har begge nøgleroller i dette arbejde.

* Undersøg på KEFM’s hjemmeside, <https://efkm.dk/find/?query=Verdensm%C3%A5l>, hvad der handler om verdensmålene, og hvilke mål nævnes?
* Undersøg på MF’s hjemmeside, <https://mfvm.dk/soeg/?L=0&id=8865&tx_solr%5Bq%5D=Verdensm%C3%A5l>, hvad der handler om verdensmålene, og hvilke mål nævnes?

Undersøg på Danmarks Statistik (DST) hjemmeside, [https://www.dst.dk/da/Statistik/Sdg#](https://www.dst.dk/da/Statistik/Sdg) , hvilke verdensmål DST følger op på? Brug fx DST-hjemmesidens søgefunktion.

* Hvor mange steder finder du statistik om naturressourcer?
* Hvor mange steder finder du noget om mineralske råstoffer?
* Mener du, at der er tilstrækkelig information, når regeringen skal vurdere om vi efterlever hensigterne med verdensmålene?

## FN’s verdensmål ude i den danske virkelighed

Formål

At undersøge i hvilket omfang store danske virksomheder, kommuner og gymnasier har indarbejdet verdensmålene i deres strategi og daglige arbejde.

*Opgave*

* Udvælg fem store danske industrivirksomheder (fx Novo Nordisk, Coloplast, Carlsberg, Vestas, Grundfos).
  + Vurdér ud fra virksomhedernes hjemmesider, hvordan virksomhederne forholder sig til verdensmålene?
  + Hvilke mål har de beskrevet/forholdt sig til?
  + Lav en tabel over de verdensmål hver virksomhed beskriver, og hvad de vil ændre for at opfylde målene? Giv din vurdering af disse tiltag.
* Udvælg nu tre store banker og gentag øvelsen på samme måde som for virksomhederne.
* Udvælg tre kommuner og gentag øvelsen på samme måde som for virksomhederne.
* Hvad gør I på jeres gymnasium for at medvirke til, at verdensmålene bliver opfyldt?
* Hvad gør du selv?

## Verdens energisammensætning

*Formål*

At få overblik over de udfordringer og ændringer vi som samfund ifølge det Internationale Energi Agentur (IEA) står over for.

*Opgave*

Se følgende små film igennem og notér pointerne.


* IEA (2018). World Energy Outlook 2018, 1:31 min. <https://www.youtube.com/watch?v=YK-iLUH48II>
* IEA (2018). World Energy Outlook 2017: A world in transformation. 1:44 min. <https://www.youtube.com/watch?v=MF7WkWHg52M>
* IEA (2018). World Energy Outlook 2018: Oil markets are changing. 1:05 min. <https://www.youtube.com/watch?v=dYgwgSEgW_s>
* IEA (2017). Energy Access 2017: Achieving energy for all by 2030. 1:01 min. <https://www.youtube.com/watch?v=Xo7cpdp8keI>


Se eventuelt flere film på IEA’s YouTube kanal, <https://www.youtube.com/channel/UCiMPkzrVSCEDm3TatvdVylw>.

Læs om fødevarespild på Det Europæiske Miljøagenturs hjemmeside, [www.eea.europa.eu/da/miljosignaler/signaler-2012/naerbillede/fodevarespild](http://www.eea.europa.eu/da/miljosignaler/signaler-2012/naerbillede/fodevarespild).

Diskutér efterfølgende:

* Hvordan vil verdens energiforbrug udvikle sig i den nærmeste fremtid?
* Hvilke typer energi bliver der efterspørgsel på?
* Hvor i verden bliver der størst efterspørgsel?
* Er olie og gas ved at være et afsluttet kapitel som verdens energiprodukter?
* Hvilken betydning vil det have for forbruget af mineralske råstoffer, når energibehovet stiger?
* Hvorfor er det vigtigt, at verdens befolkning har adgang til elektricitet? Brug eventuelt Figur 39 *Andel af landets befolkning med adgang til elektricitet (1990 og 2016)*.
* Hvorfor er det vigtigt, at vi nedsætter mængden af madspild i verden?





Figur 39. Andel af befolkningen med adgang til elektricitet i 1990 (øverst) og 2015 (nederst). Bemærk at der var store dele af det Globale Syd, hvor adgangen til elektricitet stadig i 2015 var under 40 %. Efter Ritchie & Roser (2019a).

## Referencer

Ritchie, H., & Roser, M. (2019a). Energy Production & Changing Energy Sources. Hentet fra https://ourworldindata.org/energy-production-and-changing-energy-sources